କେନ୍ଦ୍ରାପଡ଼ାଃ ପାରମ୍ପରିକ ଗଜଲକ୍ଷ୍ମୀ ପୂଜା ଅନୁମତି ଲୋଡ଼ିଲେ କମିଟି; ୯୦ ବର୍ଷର ପୂଜା ପରାମ୍ପରା ଭଙ୍ଗ ନ ହେଉ | Sambad\n;ଜିଲ୍ଲାପାଳଙ୍କ ନିଷ୍ପତ୍ତିକୁ ଅପେକ୍ଷା\nକେନ୍ଦ୍ରପଡ଼ାଃ ଆଉ ୫୦ଦିନ ପରେ କେନ୍ଦ୍ରାପଡ଼ାର ଗଣପର୍ବ ଗଜଲକ୍ଷ୍ମୀ ପୂଜା। କିନ୍ତୁ ମହାମାରୀ କରୋନା ଯୋଗୁଁ ଏଥର ପୂଜା ଧୁମ୍ଧାମ୍ରେ ପାଳନ ହେବ ନା' ପ୍ରଶାସନ କଟକଣା ଲଗାଇବ? ପୂର୍ବରୁ ରଜ, ରଥଯାତ୍ରା, ଗଣେଶ ପୂଜା ଭଳି ଗଜଲକ୍ଷ୍ମୀ ପୂଜାକୁ ବି କାଣ୍ଟଛାଣ୍ଟ୍ କରି ଆୟୋଜନକୁ ସୀମିତ କରି ଦିଆଯିବନି ତ? ପୂଜା କମିଟି ଆୟୋଜକମାନେ ଏହାକୁ ନେଇ ଆଶଙ୍କାରେ ପଡ଼ିଲେଣି। ଯଦିଓ ହାତରେ ଆହୁରି ଦେଢ଼ମାସରୁ ଅଧିକ ସମୟ ଅଛି, କିନ୍ତୁ ଜିଲ୍ଲାରେ କରୋନା ସ ̊କ୍ରମିତଙ୍କ ସ ̊ଖ୍ୟା ଥମୁ ନଥିବାରୁ ପୂଜା ଆୟୋଜନର ରୂପରେଖ କିଭଳି ରହିବ, ତାହା ଏଯାଏ ସ୍ପଷ୍ଟ ହୋଇପାରୁ ନାହିଁ।\nଫଳରେ ଆୟୋଜକମାନଙ୍କ ପ୍ରସ୍ତୁତି ବି ଧିମା ପଡ଼ିଯାଇଛି। ମୂର୍ତ୍ତି ଗଢ଼ାଯାଉଥିଲେ ବି ଆଲୋକୀକରଣ, ଟେଣ୍ଟ୍, ଭସାଣି ଉତ୍ସବକୁ ନେଇ କେହି ନିଶ୍ଚିତ ହେଇପାରୁ ନାହାନ୍ତି। ଏପରିସ୍ଥଳେ କେନ୍ଦ୍ରାପଡ଼ା ଗଜଲକ୍ଷ୍ମୀ ପୂଜା କମିଟି କୋଭିଡ୍ ନିୟମ ମାନି ପାରମ୍ପରିକ ରୀତିନୀତି ଅନୁଯାୟୀ ଗଜଲକ୍ଷ୍ମୀ ପୂଜା ପାଳନ କରିବା ପାଇଁ ଜିଲ୍ଲାପାଳଙ୍କ ଅନୁମତି ଲୋଡ଼ିବା ସହ ପ୍ରାୟ ୯୩ବର୍ଷର ପରମ୍ପରା ନ ଭା ̊ଗିବାକୁ ଅନୁରୋଧ କରିଛନ୍ତି। ଏହି ମର୍ମରେ କମିଟି କର୍ମକର୍ତାଙ୍କ ଦସ୍ତଖତ ସମ୍ବଳିତ ଏକ ସ୍ମାରକପତ୍ର ଜିଲ୍ଲାପାଳଙ୍କୁ ପ୍ରଦାନ କରାଯାଇଛି।\nଆସନ୍ତା ଅକ୍ଟୋବର ୩୦ତାରିଖରୁ ଆରମ୍ଭ ହେବାକୁ ଯାଉଛି ଗଜଲକ୍ଷ୍ମୀ ପୂଜା। କଟକର ଗଣପର୍ବ ଦୁର୍ଗାପୂଜା ପରି କେନ୍ଦ୍ରାପଡ଼ାରେ ଜାକଜମକରେ ପାଳନ ହୋଇଥାଏ ଗଜଲକ୍ଷ୍ମୀ ପୂଜା। ଏହାର ଇତିହାସ ବି ବହୁ ପୁରୁଣା। କୁହାଯାଏ, ୧୯୨୭ମସିହାରେ ପ୍ରଥମେ ପୁରୁଣା ବସ୍ଷ୍ଟାଣ୍ତ୍ରେ ଗଜଲକ୍ଷ୍ମୀ ପୂଜା ଆରମ୍ଭ ହୋଇଥିଲା। ସେତେବେଳେ ମୂର୍ତ୍ତି ବଦଳରେ କ୍ୟାଲେଣ୍ଡରରେ ଥିବା ଲକ୍ଷ୍ମୀଙ୍କ ଫଟୋ ଓ କଳସା ବସାଯାଇ ପୂଜାର୍ଚ୍ଚନା କରାଯାଇଥିଲା। କିନ୍ତୁ ପରବର୍ଷ ଅର୍ଥାତ୍ ୧୯୨୮ରେ ମୂର୍ତ୍ତି ପୂଜା ଆରମ୍ଭ ହୋଇଥିଲା ସେଇ ପୁରୁଣା ବସ୍ଷ୍ଟାଣ୍ତ୍ରୁ।
